NEW YORK. – ’n Geslag-onthullingspartytjie is waar ouers die geslag van hulle ongebore baba bekend maak. Hierdie soort partytjies is gewoonlik vrolik, behalwe in die geval van Christopher Pekny (28), wat gesterf het toe die toestel wat hy vir die geslagsonthulling aan die bou was, ontplof het.
BBC-nuus berig die polisie het nie gespesifiseer watter tipe toestel die ontploffing veroorsaak het nie. Die staatspolisie-afdeling in New York en sy eenheid vir bomverwydering ondersoek tans die voorval.